User talk:Mahesh elavanchery

കതിര്‍മണ്ഡപത്തില്‍ നിന്നും പോളിംഗ്‌ ബൂത്തിലേക്ക്‌ (6 Nov) പാലക്കാട്‌: ജീവിതപങ്കാളിയായ അനിലയുടെ കരംപിടിച്ച്‌ മഹേഷ്‌ കതിര്‍മണ്ഡപത്തില്‍ നിന്നും നേരെപോയത്‌ പോളിംഗ്‌ ബൂത്തിലേക്ക്‌. എലവഞ്ചേരി ഗ്രാമപഞ്ചായത്തിലെ പെരുങ്ങോട്ടുകാവ്‌ വള്ളുവകുണ്ട്‌ നടരാജ ഇംഗ്ലീഷ്‌ മീഡിയം സ്‌കൂളിലെ ബൂത്തില്‍ വരണമാല്യമണിഞ്ഞ്‌ വധൂവരന്മാര്‍ എത്തിയപ്പോള്‍ പോളിംഗ്‌ ഉദ്യോഗസ്‌ഥര്‍ക്കും ഏജന്‍റുമാര്‍ക്കുമെല്ലാം നിറഞ്ഞ സന്തോഷം. ഇന്നലെ രാവിലെ 10.30 നും 11.30 നും ഇടയിലുള്ള ശുഭമുഹൂര്‍ത്തത്തിലാണ്‌ തേക്കിന്‍കാട്‌ വീട്ടില്‍ മണിയുടെ മകന്‍ മഹേഷ്‌ കാവുങ്ങല്‍ വീട്ടില്‍ അനന്തന്‍റെ മകള്‍ അനിലയുടെ കഴുത്തില്‍ താലിചാര്‍ത്തിയത്‌. വട്ടേനാട്‌ സംഗമം ഓഡിറ്റോറിയത്തിലായിരുന്നു വിവാഹ ചടങ്ങ്‌. ഇരുവരും എലവഞ്ചേരി ഗ്രാമപഞ്ചായത്തിലെ പത്താംവാര്‍ഡിലെ വോട്ടര്‍മാരാണ്‌. ചടങ്ങ്‌ കഴിഞ്ഞ്‌ വിവാഹ സദ്യ കഴിച്ചശേഷം വരന്‍റെ വീട്ടിലേക്ക്‌ പോകുന്ന പതിവിലാണ്‌ മഹേഷ്‌ മാറ്റം വരുത്തിയത്‌. പകരം മണ്ഡപത്തില്‍ നിന്നും നേരെ പോളിംഗ്‌ ബൂത്തിലെത്തി തങ്ങളുടെ സമ്മതിദാനാവകാശം വിനിയോഗിച്ചു. മഹേഷിന്‍റെ അമ്മ പ്രേമകുമാരിയും സുഹൃത്ത്‌ കെ. പ്രസാദും കൂടെ ഉണ്ടായിരുന്നു. വിവാഹവേഷമണിഞ്ഞ്‌ ദന്പതികള്‍ എത്തുന്പോള്‍ പോളിംഗ്‌ ബൂത്തില്‍ വലിയ തിരക്കില്ലാതിരുന്നതിനാല്‍ വരിനില്‍ക്കേണ്ടിയും വന്നില്ല. കെ.എസ്‌.ആര്‍.ടി.സിയില്‍ കണ്ടക്‌ടറാണ്‌ മഹേഷ്‌. ആറുമാസം മുന്പാണ്‌ ഇവരുടെ വിവാഹം നിശ്‌ചയിച്ചത്‌.